Câştigătorul celor 7,32 milioane de euro are o tactică bună de urmat. Câte variante a jucat șoferul din Pitești
- Antonia Hendrik
- 5 martie 2024, 19:45
Câştigătorul premiului de peste 7,32 milioane de euro la categoria I la Loto 6/49 este un bărbat din Piteşti. Acesta s-a prezentat la sediul Loteriei Române pentru a-și ridica premiul cel mare.
Câştigătorul celor 7,32 milioane de euro are un secret bun de urmat de către cei care joacă constant la Loto. Câștigul a fost la categoria I la Loto 6/49. fericitul câștigător este un bărbat din Piteşti, de meserie șofer. Acesta s-a prezentat la sediul Loteriei Române pentru a-și ridica premiul.
Câştigătorul joacă de peste 25 de ani, întotdeauna aceleaşi trei variante
Câştigătorul premiului de peste 7,32 milioane de euro la categoria I la Loto 6/49 s-a prezentat marţi la sediul Loteriei Române pentru a-şi încasa premiul. Bărbatul este din Piteşti şi este de meserie şofer. El afirmă că joacă de peste 25 de ani la Loto, întotdeauna aceleaşi trei variante.
Mai exact, reprezentanţii Loteriei Române au anunţat că, marţi, s-a prezentat la sediul central al instituţiei câştigătorul premiului de categoria I, în valoare de 36.450.832,24 de lei (peste 7,32 milioane de euro), obţinut la tragerea Loto 6/49 din 25 februarie.
Este vorba de un bărbat din Piteşti, are peste 45 de ani, de meserie şofer. El consideră că, în cazul său, perseverenţa este cheia succesului.
Sfatul fericitului câștigător
El a declarat că joacă în mod constant la Loto 6/49 de peste 25 de ani, întotdeauna aceleaşi trei variante. Potrivit sursei citate, el a aflat că este marele câştigător a doua zi, cand a verificat biletul. El a afirmat că va juca în continuare. Câştigătorul nu a dorit să-şi facă publică identitatea.
"Jucaţi cu încredere că norocul nu se ştie de unde vă poate aduce fericirea de a câştiga", a transmis bărbatul românilor.
Câştigătorul celor 7,32 milioane de euro are un secret bun de urmat. Sursa foto: Pixabay
Cine este câștigătorul de duminică, 25 februarie 2024
Duminică, 25 februarie 2024, Loteria Română a anunțat că marele premiu la extragerea Loto 6/49, în valoare de 7,32 milioane de euro, a fost câștigat. La două zile de la momentul anunțului făcut de Loteria Română, norocosul câștigător nu și-a revendicat încă premiul uriaș.
"La tragerea Loto 6/49 de astăzi, 25 februarie 2024, s-a câștigat premiul de categoria I în valoare de 36.450.832,24 lei (peste 7,32 milioane de euro). Biletul norocos a fost jucat la agenția 03-029 din Pitești, județul Argeș și a fost completat cu trei variante simple la Loto 6/49, prețul biletului fiind de 24,50 lei", se arată în comunicatul Loteriei Naționale.